Et containerskib fra Mærsk har skrevet søfartshistorie ved at være det første af sin slags til at gå nord om Rusland via Nordøstpassagen på sin rejse fra Asien til Europa.

Venta Maersk sejlede 23. august fra den russiske stillehavsby Vladivostok, og stoppede 28. august i Busan i Sydkorea. Rejsen gennem nordøstpassagen begyndte 6. september.

11 dage senere viser skibsovervågningstjenesten Marine Traffic, at det har gennemført turen gennem passagen.

Det befinder sig nu i Barentshavet et par hundrede kilometer nord for Hammerfest i Norge.

Rejsen er forløbet helt planmæssigt og mandskabet har det godt, oplyser til Mærsk til DR Nyheder.

Russisk isbryder tog billede

Selskabet anser ikke selv sejladsen som gennemført før skibet har været gennem Øresund og Østersøen og når Sankt Petersborg, forventeligt 22. september.

Derfor er der heller ikke frigivet billeder eller nærmere detaljer fra krydsningen nord om Sibirien og gennem Karahavet til Europa.

Men et billede taget af mandskabet på en russisk isbryder, som eskorterede Venta Maersk fra Det Østisibiriske Hav og til iskanten i Laptevhavet, viser, at der stadig lå en del is i de sparsomt befærdet farvande.

Juli-oktober er ellers de måneder, hvor der er mindst is i passagen, som Rusland begyndte at markedsføre som et alternativ til eksisterende sejlruter, da den globale opvarmning medførte isfri perioder fra 2005.

Læs også : To russiske tankere på vej igennem Nordøstpassagen

Ikke et kommercielt alternativ